CELEX: C2007/082/05
Language: da
Date: 2007-04-14 00:00:00
Title: Sag C-345/04: Domstolens dom (Tredje Afdeling) af 15. februar 2007 — Centro Equestre da Lezíria Grande Lda mod Bundesamt für Finanzen (anmodning om præjudiciel afgørelse fra Bundesfinanzhof, Tyskland) (Fri udveksling af tjenesteydelser — skattelovgivning — selskabsskat — opvisning og undervisning i hestedressur, der er arrangeret i en medlemsstat af et selskab med hjemsted i en anden medlemsstat — hensyntagen til driftsomkostningerne — betingelser — direkte økonomisk forbindelse med de indtægter, der er indtjent i den stat, hvor virksomheden er udøvet)

14.4.2007   
            
            
               DA
            
            
               Den Europæiske Unions Tidende
            
            
               C 82/3
            
         Domstolens dom (Tredje Afdeling) af 15. februar 2007 — Centro Equestre da Lezíria Grande Lda mod Bundesamt für Finanzen (anmodning om præjudiciel afgørelse fra Bundesfinanzhof, Tyskland)
   (Sag C-345/04) (1)
   
   (Fri udveksling af tjenesteydelser - skattelovgivning - selskabsskat - opvisning og undervisning i hestedressur, der er arrangeret i en medlemsstat af et selskab med hjemsted i en anden medlemsstat - hensyntagen til driftsomkostningerne - betingelser - direkte økonomisk forbindelse med de indtægter, der er indtjent i den stat, hvor virksomheden er udøvet)
   (2007/C 82/05)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Centro Equestre da Lezíria Grande Lda
   
      Sagsøgt: Bundesamt für Finanzen
   Sagens genstand
   Anmodning om præjudiciel afgørelse — Bundesfinanzhof — foreneligheden med EF-traktatens artikel 59 (efter ændring nu artikel 49 EF) af en national lovgivning om indkomstbeskatning af ikke-hjemmehørende, hvorefter skatten tilbagebetales, når de driftsomkostninger, som er direkte økonomisk forbundet med erhvervelsen af indkomsten, overstiger halvdelen af indkomsten
   Konklusion
   Traktatens artikel 59 (efter ændring nu artikel 49 EF) er ikke til hinder for en national lovgivning som den i hovedsagen omhandlede, der som betingelse for tilbagebetaling af selskabsskat indeholdt ved kilden af indtægter, der er erhvervet af en begrænset skattepligtig, kræver, at de driftsomkostninger, den skattepligtige anmoder om fradrag for, er direkte forbundet med de indtægter, der er erhvervet i forbindelse med en virksomhed, der er udført i den omhandlede medlemsstat, for så vidt som alle de omkostninger, der er uløseligt forbundet med denne virksomhed, anses for at have en sådan direkte forbindelse, uanset hvor eller hvornår disse omkostninger er opstået. Traktatens artikel 59 er derimod til hinder for en national lovgivning, hvorefter tilbagebetalingen af kildeskatten til denne skattepligtige gøres betinget af, at de samme driftsomkostninger overstiger halvdelen af disse indtægter.
   
      (1)  EUT C 273 af 6.11.2004.